da en da nl ca da da de es da da da da da da da da da sv da da et en de de da fr ro fr da fr fr fr da es ru hu da da da da da da en en cs da da da da da da de da da da da da da da da da da da da da nl da en da da es nl da
Aftale med USA vil sætte fart i produktionen af grøn brint | Green Power Denmark
21.9.2022 16:24:39 CEST | Green Power Denmark
En partnerskabsaftale om grøn brint, som i dag er indgået mellem USA og Danmark, vil placere begge lande i førerfeltet, når det handler om at producere fremtidens grønne brændstoffer til lastbiler, skibe og fly, mener Green Power Denmark.
Partnerskabsaftalen ”US-Denmark Green Hydrogen Alliance” blev underskrevet af blandt andre Kristian Jensen, adm. direktør i Green Power Denmark. Underskriftsceremonien foregik i den amerikanske kongres i Washington, D.C. og blev overværet af statsminister Mette Frederiksen og amerikanske senatorer.
- Vi står foran en gigantisk udfordring med at omstille den tunge transport, og den eneste kendte teknologi, som kan løse opgaven, er at omdanne grøn strøm til brint og videre til andre grønne brændstoffer. USA og Danmark har begge store planer om at producere grøn brint, og ved at samarbejde kan vi bringe os helt i front i udviklingen af fremtidens teknologier, siger Kristian Jensen.
Partnerskabets formål er at accelerere udviklingen, så vi kommer i gang med at producere grøn brint. Det vil være til gavn for klimaet og for virksomhederne i begge lande, som har mulighed for at blive frontløbere inden for grøn brint og Power-to-X.
- Vi skal handle hurtigt, hvis vi skal undgå voldsomme klimaforandringer, og der er brug for meget store investeringer. Derfor er det vigtigt, at vi arbejder sammen og finder løsninger på tværs af lande og sektorer. Partnerskabsaftalen med USA er et glimrende eksempel på, at private virksomheder, offentlige myndigheder og forskellige lande vinder ved at samarbejde, siger Kristian Jensen.
USA har med lovpakken ”Inflation Reduction Act” hævet ambitionsniveauet og støtten til blandt andet grøn brint markant. Produktionen af grøn brint har udsigt til en støtte på op til 3 USD per kg grøn brint. Til sammenligning har det kommende danske PtX-udbud et budloft på ca. 1,2 USD per kg grøn brint.
- Der er store og positive perspektiver i den amerikanske beslutning om at støtte produktion af grøn brint så massivt. Men amerikanerne efterspørger også viden og teknologi, og det får de takket være samarbejdet med Danmark, siger Kristian Jensen.
- Et så ambitiøst amerikansk støtteprogram er også en presbold til os selv. I Danmark og resten af Europa er der brug for at få rammevilkårene på plads, så vi kan komme i gang med grønne brintprojekter i stor skala.
Partnerskabsaftalen US-Denmark Green Hydrogen Alliance blev i dag underskrevet af de danske partnere Green Power Denmark, Dansk Industri, Danske Rederier, Dansk Erhverv, Brintbranchen og Udenrigsministeriet, samt de amerikanske partnere Green Hydrogen Coalition og Greater Houston Partnership.
I 2021 eksporterede den danske energisektor varer til USA for 6,7 mia. kr., svarende til 8,9 pct. af vores eksport til markedet.
Danmarks samlede vareeksport til USA samt energiteknologi eksporten i 2019-2021
Samlet værdi af vareeksport til USA
Eksport af energiteknologi til USA
Energiteknologis andel af samlet eksport
Kilde: Eksport af energiteknologi og -service 2021 og DST udenrigshandelsstatistikken (UHV3)
grøn brintgrøn energiGrøn omstillingPower-to-X
Tlf:35 30 04 02Tlf:23 32 68 29ckn@greenpowerdenmark.dk
Information om Green Power Denmark
Green Power Denmark er Danmarks grønne erhvervsorganisation og vil fungere som talerør for den danske energisektor. Sammen med vores mere end 1500 medlemmer arbejder vi for, at Danmark hurtigst muligt elektrificeres med grøn strøm. Green Power Denmark repræsenterer både energiindustrien, store og små ejere og opstillere af energiteknologi samt de selskaber, der driver det danske elnet og handler med energi.
Green Power Denmark blev grundlagt 23. marts 2022 ved en fusion af Dansk Energi, Wind Denmark og Dansk Solkraft.
Følg pressemeddelelser fra Green Power Denmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Green Power Denmark
Vi fjerner forhindringer, så vi kan få elnet til tiden28.9.2022 06:00:00 CEST | Pressemeddelelse
Hvis vi skal nå de politiske mål om at firedoble produktionen af grøn strøm på otte år, skal vi trække elkabler, rejse master og bygge transformatorstationer i et væsentligt højere tempo end hidtil. Energinet og Green Power Denmark kommer nu med en række initiativer, som skal være med til at rydde forhindringer af vejen, så elnettet hurtigere bliver klar til at modtage de store mængder vedvarende energi.
Energiforskning på grøn mission27.9.2022 13:12:07 CEST | Pressemeddelelse
Innovationsfonden, EUDP og ELFORSK understøtter udviklingen af et klimaneutralt og geopolitisk robust energisystem, der sætter energieffektive løsninger i højsædet. I 2021 er der udmøntet støtte for knap 1,3 mia. kroner.
Energiforbrugerne får en nødvendig hjælp til at komme gennem vinteren23.9.2022 09:41:58 CEST | Pressemeddelelse
Et bredt politisk flertal har besluttet at give en helt nødvendig håndsrækning til forbrugerne, som står foran en vinter med rekordhøje priser på el og varme. En lavere elafgift vil tage toppen af regningen, og muligheden for at udskyde betalingen af energiregningen er en god hjælp til mange familier og virksomheder, mener Green Power Denmark. For elhandlerne er det vigtigt med en model, det er muligt at indføre på kort tid - og som kan håndteres.
Nu kan vi tage hul på den svære omstilling af luftfarten20.9.2022 14:34:12 CEST | Pressemeddelelse
Regeringen kickstarter med sit udspil om grøn luftfart et dansk marked for grønne brændstoffer. Det er et første og afgørende skridt i omstillingen af luftfarten, mener Green Power Denmark. Men producenterne af grønt brændstof og luftfartsbranchen er klar til at gå endnu længere, end regeringen foreslår.
En velkommen håndsrækning til energiforbrugerne14.9.2022 13:05:28 CEST | Pressemeddelelse
De ekstremt høje energipriser, som vi har udsigt til hen over vinteren, er en trussel mod mange familiers og små erhvervsdrivendes økonomi. Regeringen vil give forbrugerne mulighed for at indefryse en del af de kommende el- og gasregninger. Det bliver en stor administrativ udfordring for elhandelsselskaberne, men det er en velkommen håndsrækning til forbrugerne i en svær tid, mener Green Power Denmark.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022